Diari Oficial de la Generalitat Valenciana


Sumari del DOGV 7881, del 26-09-2016 (2016/7224)

RESOLUCIÓ de 19 de setembre de 2016, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats del centre privat de Formació Professional específica Guill-Mon Levante, SL, amb codi 46629940, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7881

Data del DOGV
:   26-09-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/7224


Data del document
:   19-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 19 de setembre de 2016, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats del centre privat de Formació Professional específica Guill-Mon Levante, SL, amb codi 75584525, de València. [2016/7224]  
El centre docent privat Guill-Mon Levante, SL, amb codi 21000018, de València, té concedida l'autorització per a impartir els cicles formatius de grau mitjà Estètica i Bellesa i Perruqueria i Cosmètica Capil·lar de la família professional Imatge Personal, per Ordre de 13 de setembre de 2000, de la Conselleria de Cultura i Educació (DOGV 3859, 18.10.2000).  
Vist l'informe de la Inspecció Educativa, que constata el cessament efectiu de l'activitat docent en els cicles formatius mencionats en els cursos 2012-13, 2013-14 i 2014-15.  
Sent que els fets exposats han sigut notificats al centre amb data 17 de setembre de 2015, que l'interessat reconeix per un escrit d'al·legacions el 29 de setembre de 2015 que, a causa de la falta d'alumnat, no ha impartit els mencionats cursos i que en el curs 2015-16 els impartiria només en cas de tindre grups que arriben a un mínim d'alumnes.  
  
Sent que allò que ha al·legat el centre no desvirtua el fet que les unitats autoritzades no han sigut posades en funcionament d'acord amb la legislació vigent.  
Vista la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 106, 04.05.2006), modificada per la Llei Orgànica 8/2013, de 9 de desembre (BOE 295, 10.12.2013), per a la millora de la qualitat educativa; i el Reial Decret 332/1992, de 3 d'abril (BOE 86, 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 62, 12.03.2010).  
  
Vista la proposta del director general de Centres i Personal Docent, de 31 de maig de 2016, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 155/2015, de 18 de setembre, del Consell, pel qual s'aprova el Reglament orgànic i funcional de la conselleria d'Educació, Investigació, Cultura i Esport, resolc:  
  
  
Primer  
L'extinció de l'autorització per cessament d'activitats docents del centre docent privat següent:  
Codi del centre: 73922610.  
Denominació específica: centre privat de Formació Professional específica.  
Denominació del centre: Guill-Mon Levante, SL.  
Domicili: Carrer Cuenca, 27-29.  
Localitat: 46320 València.  
Província: València.  
Ensenyances autoritzades: cicles formatius de grau mitjà Estètica i Bellesa i Perruqueria i Cosmètica Capil·lar.  
  
Segon  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
La present resolució tindrà els seus efectes a partir de l'endemà a la data de publicació en el Diari Oficial de la Comunitat Valenciana. No obstant això, els seus efectes acadèmics s'entenen referits a l'inici del curs escolar 2015-16.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la conselleria competent en matèria educativa, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 19 de setembre de 2016.- El conseller d'Educació, Investigació, Cultura i Esport: Vicent Marzà Ibáñez.